**JAVNI POZIV ZA ODABIR VANJSKOG SARADNIKA – SNIMANJE I VIDEO PRODUKCIJA ZA KAMPANJU "PAMETNO S OTPADOM ZA ZDRAVIJU BUDUĆNOST“**

1. **Mjesto rada: Tuzlanski kanton**
2. **Projekat: Mreža Aarhus centara za Zelenu agendu i zaštitu okoliša / Ekološka svijest – temelj za čist okoliš**
3. **Trajanje zadatka: Od dana potpisivanje ugovora do finalizacije dogovorenih obaveza**

Centar za ekologiju i energiju poziva lica stručna za snimanje i montažu video materijala ili kompanije koje nude usluge snimanja i video produkcije da dostave ponude za snimanje i produkciju  **promotivno-edukativnog videa**, u svrhu realizacije sljedeće kampanje:

1. **„Pametno s otpadom – za zdraviju budućnost“**
Kampanja posvećena podršci unapređenju sistema upravljanja otpadom kroz rad Regionalne sanitarne deponije „Eko-Sep“, te promovisanju selektivnog prikupljanja otpada, kompostiranja i odgovornog ponašanja prema otpadu u zajednicama Živinica, Banovića i Kladnja.

#### **D. Ciljevi videa**

Za  **video,** cilj je:

* Vizualizacija izazova i koristi deponije Eko-Sep;
* Podsticanje lokalnih inicijativa i primjera dobre prakse u upravljanju otpadom;
* Edukacija o važnosti smanjenja količine otpada i uvođenja selektivnog prikupljanja.

**E. Zadaci:**

-Potrebno je otići na dogovorene lokacije (Živinice, Kladanj, Banovići)
-Snimiti izjave predstavnika insititucija u skladu sa pripremljenim scenarijem
-Snimiti inserte sa lokacije dronom i sa zemlje
-Montirati video u skladu sa visibility smjernicama Delegacije Evropske unije (DEU)
-Video ne bi trebao trajati duže od 5 min
-Snimanje bi se organiziralo tokom mjeseca augusta 2025.
-Nužno je uzeti u obzir mogućnosti korekcije videa u skladu sa uputama PR osoblja iz DEU i tima Centra za ekologiju i energiju.

**F. Rok izrade**

Rok za isporuku gotovih videa: **najkasnije 45 dana od potpisivanja ugovora**

* + 1. **Uslovi za prijavu su:**
* najmanje 3 (tri) godine iskustva u video produkciji
* Poznavanje rada snimanja, montaže i video produkcije.
	1. **Ostali tehnički zahtjevi**

Pružatelj usluga posjeduje profesionalnu opremu potrebnu za proizvodnju i post produkciju videozapisa u kvaliteti emitiranja visoke rezolucije (profesionalna video kamera, foto kamera, dron, itd.).

Snimanje iz zraka i sa zemlje sa profesionalnom vlastitom dron letjelicom i ostalom opremom te montaža videa u trajanju do 5 minuta, prema izrađenom scenariju.

* 1. **Proces prijave**

Vaša prijava treba sadržavati sljedeće elemente:

1. Biografiju
2. Primjerak portofolia relevantan za poslove koji su istaknuti u pozivu

3. Finansijska ponuda

Ponuđači su obavezni da pripreme ponude u skladu sa uslovima nabavke. Ponude koje nisu u skladu sa uslovima, biće odbačene kao neprihvatljive.

* 1. **Vrijednost ponude i plaćanje**

Molimo da dostavite svoju ponudu u PDF, na način da ćete uključiti svoj puni bruto iznos naknade, ako se radi o fizičkom licu. A ako se radi o firmi, iskažite punu naknadu **bez PDV-a**, jer smo od istog oslobođeni unutar implementacije projekta kako se radi o IPA III fondu EU.
U ponudi naznačite naziv projekta: ***Mreža Aarhus centara za Zelenu agendu i zaštitu okoliša/Ekološka svijest – temelj za čist okoliš.***

U ponudi obračunajte i trošak putovanja do gore pomenutih lokacija i nazad i druge troškove u vezi produkcije, te naznačite ako ćete tražiti dodatnu naknadu u slučaju naknadnih korekcija videa.

Ukupan iznos naknade će biti uplaćen po izvršetku usluga na puno zadovoljstvo koordinatorice projekta.

* 1. **Kriteriji za ocjenjivanje**

Ponude će biti ocjenjivane na osnovu sljedećih kriterijuma:

* Kvalifikacije i iskustvo ponuđača.
* Predložena naknada.
	1. **Način i rok za dostavu prijava**

Svi zainteresovani kandidati moraju dostaviti potrebnu dokumentaciju najkasnije do 4. augusta 2025. godine do 16 sati na email: amra.skramoncin@ekologija.ba, sa naznakom: Prijava na javni poziv u okviru projekta „Mreža Aarhus centara za Zelenu agendu i zaštitu okoliša“/“Ekološka svijest-temelj za čist okoliš“.